Middelsstore, svarte gjødselbiller med en litt matt, blålig metallisk glans. Hos disse artene finnes det ikke noe horn på hodet og forskjellen mellom kjønnene er forholdsvis liten. Hodet er bredt skovlformet, avrundet foran, med en skarp tverrlist bak, pronotum er mye bredere enn langt, uten påfallende groper eller utvekster bortsett fra en liten, rund grop midt på hver sidekant. Dekkvingene har markerte, men ikke spesielt dype lengdefurer.